**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/17-01/06

URBROJ: 2158-60-45-17-02

Osijek, 24. travnja 2017.

**ZAPISNIK**

s 148. sjednice Vijeća Odjela (14. sjednice Vijeća Odjela u akademskoj 2016./2017. godini) održane 19. travnja 2017. u 12,00 sati u dvorani broj 2 Odjela za matematiku, Trg Ljudevita Gaja 6, Osijek.

**Nazočni članovi (25):**

Prof. dr. sc. Dragan Jukić, prof. dr. sc. Mirta Benšić, prof. dr. sc. Antoaneta Klobučar, prof. dr. sc. Kristian Sabo, izv. prof. dr. sc. Krešimir Burazin, izv. prof. dr. sc. Zdenka Kolar-Begović, izv. prof. dr. sc. Ivan Matić, izv. prof. dr. sc. Domagoj Matijević, izv. prof. dr. sc. Nenad Šuvak, izv. prof. dr. sc. Zoran Tomljanović, doc. dr. sc. Slobodan Jelić, doc. dr. sc. Mirela Jukić Bokun, doc. dr. sc. Ljerka Jukić Matić, doc. dr. sc. Snježana Majstorović, doc. dr. sc. Ivana Kuzmanović, doc. dr. sc. Darija Marković, doc. dr. sc. Tomislav Marošević, doc. dr. sc. Ivan Soldo, predstavnici suradnika: Jelena Jankov i Ivan Papić, predstavnici studenata: Dolores Begović, Nera Keglević, Toni Milas i Patrik Nikić te predstavnik ostalih zaposlenika: Goran Marković.

**Ispričani članovi (7)**

Prof. dr. sc. Rudolf Scitovski, prof. dr. sc. Ninoslav Truhar, izv. prof. dr. sc. Mihaela Ribičić Penava, doc. dr. sc. Danijel Grahovac, doc. dr. sc. Dragana Jankov Maširević, doc. dr. sc. Domagoj Ševerdija, predstavnik nastavnika: dr. sc. Josip Cvenić.

**Ostali nazočni (7):**

Dr. sc. Marija Miloloža Pandur, Luka Borozan, Ivana Crnjac, Rebeka Čorić, Mateja Đumić, Vlado Fotak i Marija Sabo.

Pročelnica Odjela, prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika s 147. sjednice Vijeća Odjela od 22. ožujka 2017. godine
2. Izbor izv. prof. dr. sc. Zdenke Kolar-Begović u znanstveno-nastavno zvanje i znanstveno-nastavno radno mjesto redovite profesorice iz znanstvenog područja Prirodnih znanosti, znanstvenog polja matematika s 50% radnog vremena
3. Donošenje prijedloga Elaborata o izmjenama i dopunama studijskog programa sveučilišnog preddiplomskog studija matematike (više od 20%)
4. Donošenje Pravilnika o završnim radovima
5. Prihvaćanje Izvješća o realizaciji nastave u zimskom semestru akademske 2016./2017.
6. Imenovanje mentora asistentici Katarini Vincetić
7. Razno.

**AD 1.**

***Usvajanje zapisnika s 147. sjednice Vijeća Odjela od 22. ožujka 2017. godine***

Vijeće Odjela jednoglasno je donijelo sljedeću

**ODLUKU**

**Usvaja se zapisnik s 147. sjednice Vijeća Odjela od 22. ožujka 2017. godine.**

**AD 2.**

***Izbor izv. prof. dr. sc. Zdenke Kolar-Begović u znanstveno-nastavno zvanje i znanstveno-nastavno radno mjesto redovite profesorice iz znanstvenog područja Prirodnih znanosti, znanstvenog polja matematika s 50% radnog vremena***

Natječaj za izbor jednog zaposlenika/zaposlenice na radno mjesto I. vrste u znanstveno-nastavnom zvanju i znanstveno-nastavnom radnom mjestu redovitog profesora iz znanstvenog područja Prirodnih znanosti, znanstvenog polja matematika na neodređeno vrijeme za 50% radnog vremena na Odjelu za matematiku u sastavu Sveučilišta Josipa Jurja Strossmayera u Osijeku objavljen je 15. veljače 2017. godine u "Narodnim novinama", "Večernjem listu", na Internet stranici Sveučilišta Josipa Jurja Strossmayera u Osijeku i Odjela za matematiku, na službenom internetskom portalu za radna mjesta Europskog istraživačkog prostora te na oglasnim mjestima/mrežnim stranicama Zavoda za zapošljavanje Regionalni ured Osijek.

Odbor za izbor u zvanja dostavio je 14. travnja 2017. sljedeće Izvješće:

“KLASA: 602-04/17-04/05

URBROJ: 2158-60-41-17-07

Osijek, 14. travnja 2017.

**ODBOR ZA IZBOR U ZVANJA**

**VIJEĆU ODJELA ZA MATEMATIKU**

Odbor za izbor u zvanja kao stručno tijelo Vijeća Odjela u skladu s člankom 93. Zakona o znanstvenoj djelatnosti i visokom obrazovanju („Narodne novine“ br. 123/03., 198/03., 105/04., 174/04., 2/07.-Odluka USRH, 46/07., 45/09., 63/11., 94/13., 139/13., 101/14.-Odluka USRH i 60/15.-Odluka USRH) i sukladno članku 63. Pravilnika Odjela za matematiku Sveučilišta Josipa Jurja Strossmayera u Osijeku te članku 32. Pravilnika o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku na 5. sjednici u akademskoj 2016./2017. godini održanoj 14. travnja 2017. godine pod točkom 1. dnevnog reda donosi sljedeće

**IZVJEŠĆE**

**o provjeri ispunjenosti uvjeta Rektorskog zbora iz Odluke Rektorskog zbora za ocjenu nastavne i stručne djelatnosti u postupku izbora izv. prof. dr. sc. Zdenke Kolar-Begović**

**u znanstveno-nastavno zvanje redovite profesorice i znanstveno-nastavno radno mjesto redovite profesorice**

1. **Podaci o natječaju**

Na temelju suglasnosti Sveučilišta Josipa Jurja Strossmayera u Osijeku od 24. lipnja 2016. godine (KLASA: 112-02/16-02/3, URBROJ: 2158-60-01-16-119) za raspisivanje javnog natječaja i provedbu postupka izbora jednog zaposlenika/zaposlenice na radno mjesto I. vrste u znanstveno-nastavnom zvanju i znanstveno-nastavnom radnom mjestu redovitog profesora iz znanstvenog područja Prirodnih znanosti, znanstvenog polja matematika na neodređeno vrijeme za 50% radnog vremena na Odjelu za matematiku u sastavu Sveučilišta Josipa Jurja Strossmayera u Osijeku, Vijeće Odjela za matematiku na sjednici održanoj 18. siječnja 2017. godine donijelo je Odluku o raspisivanju javnog natječaja za izbor jednog zaposlenika/zaposlenice na radno mjesto I. vrste u znanstveno-nastavnom zvanju i znanstveno-nastavnom radnom mjestu redovitog profesora iz znanstvenog područja Prirodnih znanosti, znanstvenog polja matematika na neodređeno vrijeme za 50% radnog vremena.

Natječaj za izbor jednog zaposlenika/zaposlenice na radno mjesto I. vrste u znanstveno-nastavnom zvanju i znanstveno-nastavnom radnom mjestu redovitog profesora iz znanstvenog područja Prirodnih znanosti, znanstvenog polja matematika na neodređeno vrijeme za 50% radnog vremena na Odjelu za matematiku u sastavu Sveučilišta Josipa Jurja Strossmayera u Osijeku objavljen je 15. veljače 2017. godine u "Narodnim novinama", "Večernjem listu", na Internet stranici Sveučilišta Josipa Jurja Strossmayera u Osijeku i Odjela za matematiku, na službenom internetskom portalu za radna mjesta Europskog istraživačkog prostora te na oglasnim mjestima/mrežnim stranicama Zavoda za zapošljavanje Regionalni ured Osijek.

Natječaj je zaključen 17. ožujka 2017. godine.

Prijavu na Natječaj u otvorenom roku **podnijela je samo jedna pristupnica izv. prof. dr. sc. Zdenka Kolar-Begović**, izvanredna profesorica Odjela za matematiku u sastavu Sveučilišta Josipa Jurja Strossmayera u Osijeku.

1. **Biografski podatci o pristupnici**

Izv. prof. dr. sc. Zdenka Kolar-Begović rođena je 24. ožujka 1969. u Sremskoj Mitrovici. Osnovnu školu i gimnaziju matematičko-informatičkog usmjerenja završila je u Vinkovcima. Pedagoški fakultet u Osijeku, smjer matematika-fizika upisala je akademske godine 1988./89. Diplomirala je 15. siječnja 1993. godine radnjom *Cijele funkcije*, pod vodstvom prof. dr. sc. Hrvoja Kraljevića.

Magistrirala je 4. veljače 1999. godine na Prirodoslovno matematičkom fakultetu u Zagrebu radnjom *Geometrija gruda* izrađenom pod vodstvom mentora prof.dr.sc. Mirka Polonija.

Doktorsku disertaciju *Geometrija GS-kvazigrupa* izrađenu pod vodstvom prof.dr.sc. Vladimira Voleneca obranila je 1. listopada 2003. godine na Prirodoslovno matematičkom fakultetu u Zagrebu.

Nakon završenog Pedagoškog fakulteta ostala je raditi kao mlađa asistentica na Katedri za matematiku Pedagoškog fakulteta. 1999. godine izabrana je u zvanje asistentice i od tada, nakon preustroja Pedagoškog fakulteta, radi na Odjelu za matematiku u Osijeku (50%) i Učiteljskom fakultetu u Osijeku, danas Fakultetu za odgojne i obrazovne znanosti (50%).

U znanstveno-nastavno zvanje docentice izabrana je 9. ožujka 2004. godine, a u zvanje izvanrednog profesora 28. listopada 2010. godine (reizbor 28. listopada 2015.). **U znanstveno zvanje znanstvene savjetnice izabrana je Odlukom Matičnog odbora za područje prirodnih znanosti – polje matematike od 28. ožujka 2017. godine (KLASA:UP/I-640-03/17-01/0241, URBROJ: 355-06-04-17-0002).**

Objavila je 41 znanstveni rad u časopisima s međunarodnom recenzijom i izlagala na 23 međunarodna znanstvena skupa. Bila je potpredsjednica Znanstvenog odbora i članica Organizacijskog odbora znanstvenog kolokvija *Mathematics and Children*, 2007., 2009., 2011., 2013. i 2015. godine. Jedna je od urednica dviju znanstvenih monografija *Mathematics Teaching for the Future* i *Higher Goals in Mathematics Education*. Od rujna 2012. godine je glavna urednica stručnog časopisa *Osječki matematički list*.

Od 2006. godine do 2014. godine bila je voditeljica Odsjeka za prirodne znanosti Fakulteta za odgojne i obrazovne znanosti. Od 1. listopada 2014. godine je prodekanica za poslovne odnose i međunarodnu suradnju Fakulteta za odgojne i obrazovne znanosti.

Do 2006. godine bila je istraživačica na projektu 037013 *Geometrije i algebarsko-geometrijske strukture*, kojeg je glavni istraživač prof. dr Vladimir Volenec. Od 2006. godine do 2014. godine bila je istraživačica na projektu 037-0372785-2759 *Neasocijativne algebarske strukture i njihove primjene* kojeg je glavni istraživač prof.dr.sc. Vladimir Volenec. Navedeni projekti financirani su od strane Ministarstva znanosti, obrazovanja i športa.

Recenzentica je za *Mathematical Reviews*.

Članica je Geometrijskog seminara na PMF-Matematičkom odjelu u Zagrebu i Hrvatskog matematičkog društva.

U Upisniku znanstvenika Ministarstva znanosti i obrazovanja upisana je pod matičnim brojem 207285.

Izv. prof. dr. sc. Zdenka Kolar-Begović, na dan prijave na Natječaj, bila je 6 godina, 4 mjeseca i 16 dana na znanstveno-nastavnom radnom mjestu izvanredne profesorice.

1. **Ispunjenost uvjeta Rektorskog zbora za izbor u znanstveno-nastavno zvanje redovitog profesora i radno mjesto redovitog profesora**

U skladu s Odlukom Rektorskog zbora o nužnim uvjetima za ocjenu nastavne i stručne djelatnosti u postupku izbora u znanstveno-nastavna zvanja („Narodne novine“ br. 106/06.) (u daljnjem tekstu: Uvjeti Rektorskog zbora) za izbor u znanstveno-nastavno zvanje redovitog profesora, pristupnik uz ispunjavanje uvjeta iz članka 93. Zakona o znanstvenoj djelatnosti i visokom obrazovanju („Narodne novine“ br. 123/03., 198/03., 105/04., 174/04., 2/07.-Odluka USRH, 46/07., 45/09., 63/11., 94/13., 139/13., 101/14.-Odluka USRH i 60/15.-Odluka USRH) te opće uvjete treba ispuniti četiri (4) od osam (8) uvjeta.

**Opći uvjet**

Izv. prof. dr. sc. Zdenka Kolar-Begović ima pozitivno ocijenjenu studentsku anketu na temelju rezultata jedinstvene sveučilišne studentske ankete provedene u akademskoj 2015./2016. godini na Odjelu za matematiku u sastavu Sveučilišta Josipa Jurja Strossmayera u Osijeku s prosječnom ocjenom 4,03. (Rezultati jedinstvene sveučilišne studentske ankete provedene na Odjelu za matematiku u sastavu Sveučilišta Josipa Jurja Strossmayera u Osijeku u akademskoj 2015./2016. godini u prilogu su ovog Izvješća i čine njegov sastavni dio).

**Preduvjet**

* **da je u svojstvu nastavnika (stalnog ili gostujućeg) na nekom visokom učilištu ukupno izvodio nastavu od barem šesto (600) norma sati.**

Izv. prof. dr. sc. Zdenka Kolar-Begović je od akademske 2011./2012. godine u svojstvu nastavnika u znanstveno-nastavnom zvanju i znanstveno-nastavnom radnom mjestu izvanredne profesorice izvodila nastavu na Odjelu za matematiku u sastavu Sveučilišta Josipa Jurja Strossmayera u Osijeku sa 758 norma sati (Potvrda Pročelnice Odjela za matematiku od 10. ožujka 2017. godine (KLASA: 034-04/17-01/11, URBROJ: 2158-60-41-17-03)) te na Fakultetu za odgojne i obrazovne znanosti u Osijeku sa 1152 norma sata (Potvrda prodekanice za nastavu od 13. ožujka 2017. (KLASA: 003-06/17-02/33, URBROJ: 2158-63-01-17-1)), a što ukupno iznosi 1910 norma sati.

**Uvjeti prema Odluci Rektorskog zbora za izbor u znanstveno-nastavno zvanje redovitog profesora**

Pri izboru u znanstveno-nastavno zvanje redovitog profesora treba ispuniti **4 uvjeta** **od 8 uvjeta** **koji su navedeni za redovitog profesora** prema točki IV. Odluke Rektorskog zbora o nužnim uvjetima za ocjenu nastavne i stručne djelatnosti u postupku izbora u znanstveno-nastavna zvanja („Narodne novine“ br. 106/06.).

|  |  |  |
| --- | --- | --- |
|  | **Popis uvjeta pri izboru u znanstveno-nastavno zvanje redovitog profesora** | **Ispunjenost uvjeta** |
|  |  |  |
|  | **Uvjeti iz točke IV. Rektorskog zbora** |  |
|  |  |  |
|  | **Da je pod njegovim mentorstvom obranjeno najmanje deset (10) završnih ili diplomskih radova i da je pri tome objavio barem četiri (4) rada u koautorstvu sa studentom** | Pod mentorstvom izv. prof. dr. sc. Zdenke Kolar-Begović izrađeno je četrnaest (14) diplomskih radova na Fakultetu za odgojne i obrazovne znanosti (Ema Buljubašić, Ida Zukanović, Natalija Pongračić, Sanda Barić, Željka Zboril, Marijana Zirdum, Maja Milobara, Monika Leko, Sanja Kos, Marina Dakić, Ines Pavleković, Azra Staščik, Marijana Ćilić, Suzana Galić) i jedan (1) završni rad (Zdenka Kovačević) i četrnaest (14)diplomskih radova na Odjelu za matematiku (Miroslav Meštrović, Ana Tonković, Karolina Dobi, Goran Knez, Sanja Rimac, Antonija Milišić, Ana Kristek, Vlatka Kurjančić, Helena Velić, Katarina Ambruš, Diana Bošnjak, Romana Popadić, Ivan Jelić, Dino Dumančić) i **šest** (6) završnih radova (Ana Nikolić, Martina Dodlek, Mirela Lončar, Darija Brajković, Vedrana Pandžić i Dunja Bakoš) na Odjelu za matematiku. Pri tome je, u koautorstvu sa studentima, objavila tri (3) rada i jedan (1) rad je prihvaćen za objavljivanje:   1. **Z. Kolar-Begović**, A. Tonković, *Feuerbachov teorem*, Osječki matematički list, 9(2009), 21-30. 2. D. Bakoš, **Z. Kolar-Begović**, *Eulerova kružnica*, Matematičko Fizički List, 237(2009), 23–28. 3. **Z. Kolar-Begović**, A. Milišić, *Mohr-Mascheronijeve konstrukcije*, Osječki matematički list, 16(2016), 157-167. 4. **Z. Kolar-Begović,** G. Knez**,** *Brocardove figure trokuta*, Matematičko Fizički List, prihvaćen za objavljivanje |
| **2.** | **Da je održao najmanje sedam (7) priopćenja na znanstvenim skupovima od toga najmanje četiri (4) priopćenja na međunarodnim znanstvenim skupovima, ili barem jedno pozvano predavanje na međunarodnom znanstvenom skupu** | Izv. prof. dr. sc. Zdenka Kolar-Begović održala je dvadeset tri (23) priopćenja na međunarodnim znanstvenim skupovima, od kojih izdvajamo sljedećih sedam (7):   1. **Z. Kolar-Begović**, R. Kolar-Šuper, *Geometric Concepts in Some Special Classes of IM-Quasigroups*, 19th Scientific-Professional Colloquium on Geometry and Graphics, Starigrad-Paklenica, Croatia, October 4-8, 2016. (plenarno predavanje) 2. **Z. Kolar-Begović**, R. Kolar-Šuper, V. Volenec, *Geometric concepts in parallelogram spaces*, 6th Croatian Mathematical Congress, Zagreb, Croatia, June 14-17, 2016. 3. **Z. Kolar-Begović**, R. Kolar-Šuper, V. Volenec, *Geometry of ARH-quasigroups*, 16th International Conference on Geometry and Graphics ICGG, , Innsbruck, Austria, August 4-8, 2014. 4. **Z. Kolar-Begović**, R. Kolar-Šuper, V. Volenec, *Geometry of ARO–quasigroups*, 16th Scientiﬁc-Professional Colloquium on Geometry and Graphics, Baška, September 9−13, 2012. 5. **Z. Kolar-Begović**, R. Kolar-Šuper*, Kiepert triangles in an isotropic plane*, Conference on Geometry-Theory and Applications, Vorau, Austria, June 24-26, 2011. 6. **Z. Kolar-Begović**, R. Kolar-Šuper, *Affine-regular octahedron in GS-quasigroups* Loops'11, Prague, Czech Republic, July 25-27, 2011. 7. **Z. Kolar-Begović**, R. Kolar-Šuper, *Geometry of GS-quasigroups*, MATEPOLLACK 2011, Mathematics in architecture and civil engineering design and education, Pecs, Hungary, May 26-28, 2011. (plenarno predavanje) |
|  | **da je bio najmanje četiri godine član uređivačkog odbora znanstvenog časopisa ili da je bio urednik najmanje dvaju zbornika radova sa znanstvenih skupova ili zbirnih znanstvenih knjiga** | Izv. prof. dr. sc. Zdenka Kolar-Begovićbila j**e** urednica dvije (2) monografije**:**   1. **Z. Kolar-Begović**, R. Kolar-Šuper, I. ĐurđevićBabić, *Higher Goals in Mathematics Education*, Zagreb, Element, 2015. (monografija) 2. M. Pavleković, **Z. Kolar-Begović**, R. Kolar-Šuper*, Mathematics teaching for the future*, Zagreb, Element, 2013. (monografija) |
|  | **Da je recenzirao barem deset članaka u znanstvenim časopisima ili zbornicima radova sa znanstvenih skupova** | Izv. prof. dr. sc. Zdenka Kolar-Begović je recenzirala petnaest znanstvenih radova u zborniku i monografijama s pet međunarodnih znanstvenih skupova Mathematics and Children održanih 2007., 2009., 2011., 2013. i 2015. godine prema potvrdi Znanstvenog odbora konferencije International Scientific Colloquium MATHEMATICS AND CHILDREN |
|  |  |  |
|  |  | **Ispunjenost ukupno četiri (4) uvjeta** |

**ZAKLJUČAK**

Odbor za izbor u zvanja utvrđuje da izv. prof. dr. sc. Zdenka Kolar-Begović ispunjava uvjete u skladu s člankom 93. Zakona o znanstvenoj djelatnosti i visokom obrazovanju („Narodne novine“ br. 123/03., 198/03., 105/04., 174/04., 2/07.-Odluka USRH, 46/07., 45/09., 63/11., 94/13., 139/13., 101/14.-Odluka USRH i 60/15.-Odluka USRH), Statutom Sveučilišta Josipa Jurja Strossmayera u Osijeku i Pravilnikom o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku te četiri (4) uvjeta od ukupno osam (8) uvjeta iz Odluke Rektorskog zbora o nužnim uvjetima za ocjenu nastavne i stručne djelatnosti u postupku izbora u znanstveno-nastavna zvanja („Narodne novine“ br. 106/06.).

U skladu s navedenim u ovom Izvješću, **Odbor za izbor u zvanja u postupku izbora u znanstveno-nastavno zvanje redovitog profesora i znanstveno-nastavno radno mjesto redovitog profesora predlaže Vijeću Odjela da se izv. prof. dr. sc. Zdenka Kolar-Begović izabere u znanstveno-nastavno zvanje redovite profesorice i znanstveno-nastavno radno mjesto redovite profesorice iz znanstvenog područja Prirodnih znanosti, znanstvenog polja matematika na Odjelu za matematiku u sastavu Sveučilišta Josipa Jurja Strossmayera u Osijeku s 50% radnog vremena.**

Vijeće Odjela jednoglasno je donijelo sljedeću

**ODLUKU**

1. **Izv. prof. dr. sc. Zdenka Kolar-Begović, izvanredna profesorica Odjela za matematiku u sastavu Sveučilišta Josipa Jurja Strossmayera u Osijeku, bira se u znanstveno-nastavno zvanje redovite profesorice i znanstveno-nastavno radno mjesto redovite profesorice s 50% radnog vremena iz znanstvenog područja Prirodnih znanosti, znanstvenog polja matematika na Odjelu za matematiku Sveučilišta Josipa Jurja Strossmayera u Osijeku.**
2. **Redovita profesorica navedena u točki 1. ove Odluke izabrana je u znanstveno-nastavno zvanje redovite profesorice i znanstveno-nastavno radno mjesto redovite profesorice s obvezom provođenja reizbora ili izbora na više radno mjesto u skladu s člankom 102. stavkom 1. Zakona o znanstvenoj djelatnosti i visokom obrazovanju („Narodne novine“ br. 123/03., 198/03., 105/04., 174/04., 2/07.-Odluka USRH, 46/07., 45/09., 63/11., 94/13., 139/13., 101/14.-Odluka USRH i 60/15.-Odluka USRH)** **i člankom 210. stavkom 1. Statuta Sveučilišta Josipa Jurja Strossmayera u Osijeku.**
3. **Ova Odluka stupa na snagu nakon potvrde izbora u znanstveno-nastavno zvanje redovite profesorice Senata Sveučilišta Josipa Jurja Strossmayera u Osijeku sukladno članku 93. stavku 4. Zakona o znanstvenoj djelatnosti i visokom obrazovanju („Narodne novine“ br. 123/03., 198/03., 105/04., 174/04., 2/07.-Odluka USRH, 46/07., 45/09., 63/11., 94/13., 139/13., 101/14.-Odluka USRH i 60/15.-Odluka USRH).**

**AD 3.**

***Donošenje prijedloga Elaborata o izmjenama i dopunama studijskog programa sveučilišnog preddiplomskog studija matematike (više od 20%)***

Prof. dr. sc. Mirta Benšić, pročelnica Odjela za matematiku, upoznala je članove Vijeća s izmjenama i dopunama studijskog programa sveučilišnog preddiplomskog studija matematike. Sveučilišni preddiplomski studij matematike mijenja se u obimu većem od 20%. Pri tome se kompetencije koje student stječe završetkom ovog studija zadržavaju na dosadašnjoj razini, ali uz povećanje raznolikosti sadržaja studija te mogućnosti izbora sadržaja.

Ovim promjenama mijenja se omjer broja obaveznih i izbornih predmeta na studiju u odnosu na prethodno odobreni program te se uvodi velik broj novih izbornih predmeta. Na taj način studentima se tijekom studija omogućuje uža specijalizacija u smjeru primjene matematike u računarstvu ili fizici ili u smjeru proučavanja matematičkih metoda i teorija na općenitoj razini.

Ovakav koncept preddiplomskog studija omogućit će prvostupnicima nastavak obrazovanja na diplomskim studijima matematike raznih specijalnosti kao i kombinaciju matematike s fizikom ili računarstvom na dvopredmetnim diplomskim studijima. Ovim promjenama bitno je povećana vertikalna i horizontalna prohodnost studenata Sveučilišnog preddiplomskog studija matematike u odnosu na dosadašnji program.

Također, u odnosu na dosadašnji program, obnovljeni su sadržaji postojećih predmeta, za svaki predmet je osmišljeno povezivanje ishoda učenja, organizacije nastavnog procesa i procjena ishoda učenja, a ECTS bodovi predmeta su korigirani u skladu s dosadašnjim iskustvom u izvođenju postojećih predmeta i mišljenjem studenata dobivenim na temelju redovitog provođenja interne studentske ankete.

Vijeće Odjela jednoglasno je donijelo sljedeću

**ODLUKU**

**1. Donosi se prijedlog Elaborata o izmjenama i dopunama studijskog programa Sveučilišnog preddiplomskog studija matematike (više od 20%).**

**2. Ova Odluka i prijedlog Elaborata dostavit će se Senatu Sveučilišta Josipa Jurja Strossmayera u Osijeku na daljnji postupak.**

**AD 4.**

***Donošenje Pravilnika o završnim radovima***

Iako nema puno izmjena i dopuna predlaže se donošenje novog Pravilnika o završnim radovima jer bi ovo bile već šeste izmjene i dopune. Pravilnik je  dijelom usklađen  s Pravilnikom o diplomskim ispitima (Odbor, teme i dr.).

Vijeće Odjela jednoglasno je donijelo sljedeću

**ODLUKU**

**1. Donosi se Pravilnik o završnim radovima.**

**2. Pravilnik o završnim radovima čini sastavni dio ove Odluke.**

**AD 5.**

***Prihvaćanje Izvješća o realizaciji nastave u zimskom semestru akademske 2016./2017.***

Zamjenik pročelnice za nastavu i studente izv. prof. dr. sc. Krešimir Burazin podnio je Izvješće o realizaciji nastave u zimskom semestru akademske 2016./2017. godine.

Vijeće Odjela jednoglasno je donijelo sljedeću

**ODLUKU**

**1. Prihvaća se Izvješće zamjenika pročelnice za nastavu i studente izv. prof. dr. sc. Krešimira Burazina o realizaciji nastave u zimskom semestru akademske 2016./2017. godine**.

**2. Izvješće čini sastavni dio ove Odluke.**

**3. Ova Odluka i Izvješće dostavit će se Rektoratu Sveučilišta.**

**AD 6.**

***Imenovanje mentora asistentici Katarini Vincetić***

Na temelju članka 6. Pravilnika o vrednovanju rada asistenata, poslijedoktoranada i mentora Sveučilišta Josipa Jurja Strossmayera u Osijeku, potrebno je imenovati mentora asistentici Katarini Vincetić tijekom studiranja na poslijediplomskom sveučilišnom studiju Matematike na Prirodoslovno-matematičkom fakultetu Sveučilišta u Zagrebu. Doc. dr. sc. Ljerka Jukić Matić dala je pisanu suglasna da ju Vijeće Odjela za matematiku imenuje za mentoricu asistentici Katarini Vincetić.

Vijeće Odjela jednoglasno je donijelo sljedeću

**ODLUKU**

**Doc. dr. sc. Ljerka Jukić Matić imenuje se mentoricom asistentici Katarini Vincetić** **tijekom studiranja na poslijediplomskom sveučilišnom studiju Matematike na Prirodoslovno-matematičkom fakultetu Sveučilišta u Zagrebu.**

**AD 7.**

***Razno***

1. Izvješće o provedenoj internoj studentskoj anketi za zimski semestar ak. 2016./2017.

Izv. prof. dr. sc. Nenad Šuvak upoznao je članove Vijeća da se treća interna studentska anketa Odjela za matematiku provodila od 30 siječnja do 27. veljače 2017. godine, odnosno neposredno nakon završetka nastave u zimskom semestru akademske 2016./2017., a sadržavala je devet pitanja vezanih uz nastavu na kolegijima koji su se izvodili u zimskom semestru.

Anketa je bila anonimna te je provedena s namjerom dobivanja povratnih informacija od studenata, koje mogu pridonijeti povećanju kvalitete izvođenja nastave iz svakog pojedinog kolegija. U najvećem dijelu anketom je obuhvaćena problematika koja nije pokrivena Jedinstvenom Sveučilišnom anketom. Studenti su anketi pristupali preko ISVU sustava te su u svakom trenutku za vrijeme trajanja ankete mogli ispuniti anketu za sve ponuđene kolegije koje su pohađali u zimskom semestru akademske 2016./2017. ili samo za određene kolegije po izboru.

Rezultati ove i prethodnih anketa po kolegijima dostupni su na web stranici Odjela.

Izv. prof. dr. sc. Krešimir Burazin obavijestio je prisutne da će se unutar iduća dva do tri tjedna organizirati sastanci voditelja godišta sa studentima, a jedna od točaka bit će interna studentska anketa.

1. Obavijest prof. dr. sc. Antoanete Klobučar

Prof. dr. sc. Antoanete Klobučar obavijestila je prisutne o sljedećim književnim događajima u svezi njenih dječjih knjiga i slikovnica:

* petak  21. travnja 2017. u 19 sati,  Gradska knjižnica (Gornji grad, dječji odjel)  
  U okviru Noći knjige predstavljanje njene knjige "Kraljevstvo povrtno"
* petak 28. travnja 2017. od 11:15  do  13:15 sati, Ekonomski fakultet u Osijeku

Okrugli stol o osječkim književnicama kojima književnost nije zanimanje:  
 Jasna Horvat,  Dubravka Pađen Farkaš  i  Antoaneta Klobučar

* ponedjeljak  8. svibnja 2017. u 13:30 sati, Ekonomski fakultet u Osijeku  
  Promocija njene nove ekološke slikovnice "Anđeo slomljena krila"  
  (u okviru Zelenog tjedna)

Za djecu su zanimljivi  1. i  3.  događaj.

Prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća u 12:30.

**Zapisničarka Pročelnica**

**Marija Sabo, dipl. oec. Prof. dr. sc. Mirta Benšić**